
Előterjesztés száma: 138/2026.   	
		ELŐTERJESZTÉS
a Képviselő-testület
2026. szeptember hónap 24. napján tartandó rendes ülésére

	Előterjesztés tárgya:
	Beszámoló a Fóti Közszolgáltató Közhasznú Nonprofit Kft. 2026. évi üzleti tervének első féléves teljesüléséről, a Kft. megbízásos beruházási tevékenységéről

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Cziráki – Nyári Tünde 
Fóti Közszolgáltató Nonprofit Kft.
	

	Szakmai szempontból ellenőrizte:
	Szilágyi Éva Tímea
városgazdálkodási irodavezető
	

	Pénzügyi, gazdasági szempontból ellenőrizte:
	Mihályi András
gazdasági vezető
	

	Jogi, törvényességi szempontból ellenőrizte:
	dr. Dudás Melinda
jogtanácsos
	

	Tárgyalja:
	PVB 

	Egyeztetve, tájékoztatva:
	Cziráki – Nyári Tünde - Fóti Közszolgáltató Nonprofit Kft. ügyvezető

	Javasolt meghívott:
	Cziráki – Nyári Tünde - Fóti Közszolgáltató Nonprofit Kft. ügyvezető

	A rendelet-alkotási/ határozati javaslat elfogadásához szükséges szavazattöbbség:
	a.) egyszerű szavazattöbbség   
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem





2

3

Tisztelt Képviselő-testület!

I. Előzmények:

A Fóti Közszolgáltató Közhasznú Nonprofit Kft. Fót Város Önkormányzatának 100%-os tulajdonú gazdasági társasága (továbbiakban: Kft.). A tulajdonosi jogokat gyakorló Képviselő-testület a 43/2026. (III.26.) KT-határozatában elfogadta a Kft. 2026. évi Üzleti tervét, majd a 102/2026. (VI.25.) KT- határozatában annak 1. számú módosítását, ezzel pedig a 2026-os évre kitűzött feladatokat és ennek finanszírozását.

Fót Város Önkormányzata 2020. december 22-én megbízási keretszerződést kötött a Fóti Közszolgáltató Közhasznú Nonprofit Kft.-vel a város beruházási feladatainak átvételéről.

A Képviselő-testület 264/2017 (VI. 21.) határozata alapján az ügyvezető köteles minden negyedévet követő testületi ülésen beszámolni az Üzleti terv elmúlt negyedéves teljesítéséről, illetve a 216/2021. (XI.18.) számú KT határozat alapján a beszámolóhoz csatolja a hatályos szerződéseinek táblázatos összefoglalóját. A 76/2025. (V.29.) KT-határozat értelmében módosult a Fóti Közszolgáltató Nonprofit Kft. beszámolási kötelezettsége: a társaság az éves üzleti terv teljesüléséről szóló beszámolót a korábbi negyedéves periódus helyett fél évente köteles elkészíteni, a terv-tény adatok összehasonlításával.
 
II. A döntéshez szükséges információk, tájékoztatások:

A Fóti Közszolgáltató Közhasznú Nonprofit Kft. ügyvezetője elkészítette és benyújtotta az üzleti terv és a megbízásos beruházási tevékenység első féléves teljesüléséről szóló ügyvezetői beszámolóját (lásd 1.számú melléklet).

A beruházási tevékenységről szóló beszámolóban a jelen előterjesztés elkészültéig vették figyelembe az eseményeket, a városüzemeltetésről szóló tájékoztatásban pedig ténylegesen az első félévben zajló munkákról számoltak be.

A beszámoló a városüzemeltetési és fenntartási feladatok, valamint a pénzügyi keretgazdálkodás tekintetében a 2026. január 1. és 2026. június 30. közötti időszak tényleges teljesítését tartalmazza. A folyamatban lévő beruházások és felújítási munkálatok vonatkozásában a tájékoztatás az előterjesztés elkészítésének időpontjáig történt legfontosabb előre haladásokat is bemutatja.

A Kft. 2026. I. féléves gazdálkodását a jóváhagyott üzleti tervvel összhangban lévő, fegyelmezett költségfelhasználás, valamint a pénzügyi stabilitás és a megfelelő likviditás jellemzi. A társaság vagyoni és pénzügyi helyzetét részletező kimutatások, mérlegadatok és mutatószámok a mellékelt beszámolóban teljes körűen bemutatásra kerültek.

Fentiek alapján az alábbi határozati javaslatot terjesztem a Tisztelt Képviselő-testület elé:





[bookmark: _Hlk20984187]III. Határozati javaslat:

…/2026. (IX.24) KT-határozat

Fót Város Önkormányzat Képviselő-testülete elfogadja a Fóti Közszolgáltató Közhasznú Nonprofit Kft. 2026. évi üzleti tervének első féléves teljesüléséről, valamint a megbízásos beruházási tevékenységéről szóló beszámolót és a hatályos szerződéseinek táblázatos összefoglalóját.

Felelős: polgármester 
Határidő: azonnal

Jogszabályi hivatkozás:

· A 76/2025. (V.29.) KT-határozat értelmében módosult a Fóti Közszolgáltató Nonprofit Kft. beszámolási kötelezettsége: a társaság az éves üzleti terv teljesüléséről szóló beszámolót a korábbi negyedéves periódus helyett fél évente köteles elkészíteni, a terv-tény adatok összehasonlításával.

Az előterjesztés mellékletei:

1. sz. melléklet: A Fóti Közszolgáltató Közhasznú Nonprofit Kft. 2026. évi üzleti tervének első féléves teljesüléséről szóló ügyvezetői tájékoztató, a megbízásos beruházási tevékenység teljesítéséről szóló beszámoló, valamint a Kft. hatályos szerződéseinek táblázatos összefoglalója
2. sz. melléklet: A Fóti Közszolgáltató Közhasznú Nonprofit Kft. Felügyelő Bizottságának   2026. augusztusi ülésén hozott határozata a beszámoló elfogadásáról

